**„Elektrum Lietuva“: praėjusią savaitę Lietuvoje elektros gamyba augo 25 proc.**

**Praėjusią savaitę vidutinė didmeninė elektros energijos kaina Baltijos šalyse didėjo 2 kartus ir Lietuvoje bei Latvijoje siekė 120,11, o Estijoje – 120,05 Eur/MWh. Palyginimui, didmeninės elektros kainos vidurkis Lenkijoje ir Vokietijoje taip pat didėjo ir atitinkamai siekė 114,74 Eur/MWh ir 100,58 Eur/MWh.**

„Kainų augimą Baltijos šalyse didžiąja dalimi lėmė 700 MW galios Švedijos-Lietuvos jungties „NordBalt“ kasmetinės priežiūros darbai, trukę visą savaitę. Dėl to energijos srautai į Baltijos šalis sumažėjo 23 proc., tuo tarpu elektros suvartojimas padidėjo 5 proc.“, – sako energetikos bendrovės „Elektrum Lietuva“ Verslo sprendimų departamento vadovas Marius Kietis.

Nepriklausomų elektros tiekėjų Lietuvos gyventojams siūlomos kainos vartotojams mažėjo – „Elektrum Lietuva“ žemiausia fiksuota kaina praeitą savaitę siekė 20,943 ct/kWh, fiksuojant ją 11 mėnesių.

Elektros vartojimas „Nord Pool“ regione didėjo ir siekė 7 674 GWh, gamyba taip pat išaugo, iki 8 419 GWh.

**Lietuvoje augo ir elektros gamyba, ir vartojimas**

Baltijos šalyse elektros vartojimas augo 5 proc., iki 517 GWh.

Lietuvoje elektros suvartota 6 proc. daugiau nei ankstesnę savaitę, 238 GWh. Latvijoje elektros vartojimas taip pat didėjo 6 proc., iki 128 GWh, Estijoje vartojimas ūgtelėjo 1 proc. ir siekė 151 GWh.

Elektros energijos bendros gamybos apimtys Baltijos šalyse praėjusią savaitę augo 22 proc. – iš viso pagaminta 313 GWh. Lietuvoje elektros energijos gamyba augo 25 proc. iki 172 GWh. Estijoje elektros gamyba taip pat augo – 22 proc. iki 105 GWh, o Latvijoje elektros pagaminta 13 proc. mažiau nei praėjusią savaitę, 36 GWh.

Per savaitę visos trys Baltijos šalys kartu pagamino 61 proc. joms reikalingos elektros energijos. Lietuvoje pagaminta 73 proc., Latvijoje – 28 proc., Estijoje – 69 proc. šaliai reikalingos elektros energijos.

**Apie bendrovę:**

*„Elektrum Lietuva“ yra didžiausios Baltijos šalyse elektros gamintojos „Latvenergo“ įmonės grupė, teikianti įvairius energetikos sprendimus buitiniams ir verslo klientams Lietuvoje. 73 proc. grupės pagamintos elektros energijos yra iš atsinaujinančių šaltinių. Bendrovė „Elektrum Lietuva“ šiuo metu tiekia elektrą daugiau nei 12 tūkst. įmonių, savo elektros tiekėju įmonę pasirinko daugiau kaip 212 tūkst. namų ūkių. Bendrovė yra įrengusi šešis saulės parkus (29,7 MW). Šiuo metu vystomų naujų saulės ir vėjo parkų bendra galia sieks daugiau nei 500 MW. „Elektrum Lietuva“ plėtoja ir viešą elektromobilių įkrovimo tinklą „Elektrum Drive“. Šiuo metu visose Baltijos šalyse veikia daugiau kaip 800 įkrovimo prieigų.*

**Daugiau informacijos:**

Neringa Kolkaitė-Bielinė  
Atstovė žiniasklaidai  
„Elektrum Lietuva“  
[neringa.kolkaite-bieline@elektrum.lt](mailto:neringa.kolkaite-bieline@elektrum.lt)  
Tel. + 370 614 71719